# Jasmine Joyce-Butchers

Jasmine Joyce-Butchers (Tyddewi, 9 d'octubre de 1995) és una jugadora de rugbi gal·lesa que juga d'ala a la selecció nacional femenina de rugbi de Gal·les i al Bristol Bears. Va debutar amb la selecció de Gal·les el 2017 i va participar al Campionat de les Sis Nacions femení del 2021.

## Trajectòria

Joyce va començar a jugar a rugbi als set anys amb el St. Davids RFC, abans de passar a l'equip juvenil femení del Haverfordwest RFC als 12 anys. Als 15 anys les seves habilitats van ser detectades pels caçatalents de l'Scarlets. Després d'impressionar amb la seva velocitat als entrenaments, va ser col·locada a la banda i va anotar tres assaigs en el seu partit de debut contra el Newport Gwent Dragons. Ràpidament es va convertir en part integrant de l'equip sub-18 i aviat va passar a l'equip sènior. El 2020 va signar amb el seu club actual, el Bristol Bears.
El 2015 Joyce va ser seleccionada per jugar a la selecció nacional femenina de rugbi a 7 de Gal·les per al torneig de Dubai Sevens. A partir d'aquell moment va ser habitual a la selecció i va jugar amb Gal·les els Campionats d'Europa de 2015. El 2016 Joyce va ser l'única gal·lesa de l'equip femení de rugbi a 7 de Gran Bretanya a jugar a l'escenari olímpic després després de la reintroducció de l'esport a Rio de Janeiro 2016.
Joyce també va representar Gal·les a la Copa del Món de Rugbi de 2017 i als Jocs de la Commonwealth de 2018. Més endavant va ser seleccionada amb Gal·les per a la Copa del Món de Rugbi 2021 a Nova Zelanda.
El juny de 2024, va ser convocada amb l'equip britànic per als Jocs Olímpics de París de 2024 i es va convertir en la primera jugadora de rugbi britànica seleccionada per a tres Jocs Olímpics diferents. L'equip va acabar setè.

## Referències

* ↑ «Wales rugby internationals marry each other in stunning wedding ceremony - Wales Online» (en anglès). WalesOnline.co.uk, 23-12-2023. Arxivat de l'original el 2023-12-27. [Consulta: 28 desembre 2023].
* ↑ Gregory, Rhys. «Wales Olympian Jasmine Joyce shares the inspiration behind her passion to teach», 22-01-2021. [Consulta: 10 maig 2021].
* ↑ «Jasmine Joyce» (en anglès britànic). Welsh Rugby Union | Wales & Regions. [Consulta: 10 maig 2021].
* 1 2 «Jasmine Joyce speaks to the Western Telegraph about her 'amazing' Rio selection» (en anglès). Western Telegraph, 21-07-2016. [Consulta: 10 maig 2021].
* ↑ «Rio de Janeiro - and all that Jaz! - Welsh Rugby Union» (en anglès britànic). Welsh Rugby Union | Wales & Regions, 05-08-2016. [Consulta: 10 maig 2021].
* 1 2 «Wales starlet Jasmine Joyce joins Bears Women» (en anglès). Bristol Bears, 19-06-2020. [Consulta: 10 maig 2021].
* ↑ «Jasmine Joyce jetting to Dubai 7's». www.cardiffmetsu.co.uk. [Consulta: 10 maig 2021].
* ↑ «Jasmine Joyce» (en anglès britànic). www.teamgb.com. [Consulta: 10 maig 2021].
* ↑ , 21-04-2021.
* ↑ Jones, Liz. «Wales Rugby World Cup squad named». Welsh Rugby Union, 21-09-2022. [Consulta: 22 setembre 2022].
* ↑ «Wales: Siwan Lillicrap captains 32-player Rugby World Cup squad featuring 19 tournament debutants». Sky Sports, 21-09-2022. [Consulta: 10 octubre 2022].
* ↑ Southcombe, Matt. «Welsh speedster Jasmine Joyce makes history with Team GB Paris Olympics call-up». ITV.com, 19-06-2024. [Consulta: 19 juny 2024].
* ↑ «Around the Games: Day Four of Paris 2024». Team GB. [Consulta: 31 juliol 2024].